Rikunarita-ORG/Wikinium huggingface dataset:
# 冰島

| 冰島共和國Lýðveldið Ísland |
| --- |
|

|  |  |
| --- | --- |
|  |  |

 |
| **國歌：**讚美詩 |
| 冰島共和國之所在 |
| **國體：** | 議會制 |
| **元首**： | 總統格里姆松 |
| **總揆**： | 總理哈爾德 |
| **國都**： | 雷克雅維克 |
| **國語**： | 冰島語 |
| **人口**： | 三十萬餘 |
| **通貨**： | 冰島克朗 |
| **產值**： | 一百九十五億美元 |
| **均有**： | 六萬四千六百五十一美元 |
| **匯價產值**以美國中情局戊子世界年鑒為準 |

**冰島共和國**（冰島文：Lýðveldið Ísland）位挪威海中，冰島之上，方可六百四十許里，口三十萬，都雷克雅維克。其上多苔原，不可耕，惟多畜牛羊而已。其民多以漁為生。今亦有煉鋁者。地處北方，冰川壯麗，故有逆旅而利者也。

## 史

昔者，維京人、凱爾特人浮海而來，西曆九三〇年立阿爾廷以治冰島。後生內亂，為挪威所乘，此後北面挪威、丹麥。十九世紀，冰島人始求自立。一九一八年，冰島改制，自成一國，約奉丹麥王為王廿五年。一九四〇年，第二次世界大戰，丹麥為德國所併，丹麥王克里斯蒂安十世命駐美國大使考夫曼以冰島助同盟國。後冰島為美國所治。

一九四三年，廿五年之期滿，冰島人以公民投票，改制共和自立。遂於一九四四年六月十七日，以斯溫·比約恩松為冰島總統，自成一國。

一九四九年，冰島盟於北大西洋公約，美國可駐兵於基夫拉維克。二〇〇六年，美國撤兵，至今冰島無甲兵。

冰島以漁為生，其周圍各國亦如是。故冰島常與英國等爭漁獲。史稱鱈魚之爭。

二〇〇八年，金融海嘯，冰島先當其害。

## 行政

冰島自立後，仍以阿爾廷治國。阿爾廷有六十三人，四年一任，自國中選賢而得，以上達民意。冰島元首為總統，有位而無權。總統任總理，總理及其內閣司理國事。

## 地方

## 民俗

---
# 阿什莫爾島與卡捷島

阿什莫爾島衛星照
卡捷島衛星照
**阿什莫爾島**與**卡捷島**，澳大利亞之無人島也，處印度洋，鄰印度尼西亞。分東、中、西三島，總方一百五十五平方公里。因處澳大利亞海域內僅十二海浬，故為船民遣渡之天堂，惟今已為澳大利亞之移民禁區（Immigration Exclusive Zone），非法登島者，遣返勿論。

去其西七十公里乃卡捷島，為泄湖，合方二百公里。

## 它典

* 阿什莫爾島自然環境資訊
* 卡捷島自然環境資訊

|  |  |
| --- | --- |
|
 | 聲音動靜，具錄於**維基共享︰阿什莫爾島與卡捷島** |
# 戈培爾

戈培爾之像
**約瑟夫·戈培爾** （德文 Joseph Goebbels），德意志人。西元一八九七年十月廿九日，誕於賴特，匠役子也。

## 生平

戈氏少敏穎，善病，為人短小有足疾。及長，博綜群籍，善屬文，才辯若泉涌，尤工書史。一九二一年，登海德堡大學哲學博士。及入納粹黨，黨魁希特勒擢戈氏為柏林大區長官，充黨報總撰。一九二八年五月，以納粹黨人入選國會議員，累遷納粹黨宣傳部長。一九三三年初，希特勒當國，授戈氏以國民教育宣傳部長入閣，尋充帝國作協主席兼管文化院事。世界大戰起，戈氏督輿論意理，糾檢影戲、文學及廣播綱紀，恃希特勒殊寵，益恣刻。

希氏用事皆專斷，素仇猶太民，戈氏乃請焚書禁異說，愈擠軋諸格致不附納粹者。戈氏負黨喉舌之任，詣集會講演，每倡以忠黨愛國；又請立人狼衛隊，募充民間良家子弟，選練為後備。戈氏迎合黨意，排陷猶太士民紳商尤力，斥其為姦民，令宣傳部籍記猶太技藝毀禁之。納粹獨柄政，其公卿百官爭相黨援，弄權希寵。重臣戈林、希姆萊等陽曲與戈氏結甚歡，而潛欲傾其勢，數嗾朋黨攻詆之，希氏皆不疑。

戈培爾講演像
初，上校施陶芬貝格厭兵久，陰欲與美、英、蘇各國停戰媾和，故謀圖希氏。一九四四年七月，施氏置彈轟擊希氏及近習於狼穴，乃密佈其黨舉事奪政府。是時，戈氏留守柏林，遽聞變，乃電訊狼穴安否。及探希氏實未死，戈氏遂電致其戰狀，尋廣播希氏言以固結軍心；戈氏勸禁衛師團長雷莫反正，遣與諸將彈壓施黨，盡執而誅之。施黨事敗，希氏由是倚戈氏日重。明年一月，授柏林防衛總監，提督京營。時蘇軍陷普魯士，已而抵柏林，與京營戰，大敗之。四月，柏林外城陷；三十日，希氏薨於地堡，遺命以海軍元帥鄧尼茨嗣元首位，戈氏為帝國總理。五月一日，戈氏鴆殺諸子女，偕其妻從殉，年四十七。

## 親族

戈培爾及其妻子
戈培爾納婦瑪格達，孕一子五女。

| 排行 | 名諱 | 生母 | 備註 |
| --- | --- | --- | --- |
| 一 | 赫爾加·蘇珊 | 瑪格達 | 長女 |
| 二 | 希爾德加德·特勞德爾 | 瑪格達 | 第二女 |
| 三 | 赫爾穆特·克里斯蒂安 | 瑪格達 | 長子 |
| 四 | 霍爾迪妮·卡特琳 | 瑪格達 | 第三女 |
| 五 | 黑德維希·約翰娜 | 瑪格達 | 第四女 |
| 六 | 海德倫·伊麗莎白 | 瑪格達 | 第五女 |
| - | 哈羅德·匡特 | 瑪格達 | 繼子 |

## 引據
# 阿拉伯字

今世回字流行圖：
     獨以阿拉伯字為一國之文字
     阿拉伯字側國家文字之列者
**阿拉伯字**（أَبْجَدِيَّة عَرَبِيَّة‎‎），亦名**天方字**、**回字**者，本天方國人所造以記其語者也。及清真教大行，奉教之邦，多借其字以成文，若波斯、烏都、畏吾兒諸部是也。

考其源流，蓋出納巴泰字。其法橫書，自右及左。初造之時，本無元音，僅以零聲母「艾里夫」（ا）、半元音「雅阿」（ى）倂「瓦烏」（و）等字當之；後人始別制動符，以輔發聲。其字多連綿相屬，一詞之內，筆意貫串而不絕。彼邦人以為美，由是書體繁衍，遂成絕藝。

又，天方語中有「達德」（ض）音，為萬國諸言所罕覯，故其國人嘗自譽其語曰「達德之語」云。

## 字母表

阿拉伯語回字凡二十有八，皆輔音。

| 連書法 | 名 | 轉寫 | 萬國音標字 |
| --- | --- | --- | --- |
| 獨 | 詞尾 | 詞中 | 詞首 |
| ا | ﺎ | ﺎ | ا | ʾalif | *ʾ* / *ā* | 零母，或以示開口長元音 /aː/ |
| ﺏ | ـب | ـبـ | بـ | bāʾ | *b* | /b/, 或曰 /p/ |
| ﺕ | ـت | ـتـ | تـ | tāʾ | *t* | /t/ |
| ﺙ | ـث | ـثـ | ثـ | ṯāʾ | *ṯ* | /θ/ |
| ﺝ | ـج | ـجـ | جـ | ǧīm | *ǧ*（或為 *j*, *g*） | [ɡ~dʒ~ʒ] |
| ﺡ | ـح | ـحـ | حـ | ḥāʾ | *ḥ* | /ħ/ |
| ﺥ | ـخ | ـخـ | خـ | ḫāʾ | *ḫ*（或為 *kh*, *x*） | /x/ |
| ﺩ | ـد | ـد | د | dāl | *d* | /d/ |
| ﺫ | ـذ | ـذ | ذ | ḏāl | *ḏ*（或為 *dh*, *ð*） | /ð/ |
| ﺭ | ـر | ـر | ر | rāʾ | *r* | /r/ |
| ﺯ | ـز | ـز | ز | zāy | *z* | /z/ |
| ﺱ | ـس | ـسـ | سـ | sīn | *s* | /s/ |
| ﺵ | ـش | ـشـ | شـ | šīn | *š*（或為 *sh*） | /ʃ/ |
| ﺹ | ـص | ـصـ | صـ | ṣād | *ṣ* | /sˁ/ |
| ﺽ | ـض | ـضـ | ضـ | ḍād | *ḍ* | /dˁ/ |
| ﻁ | ـط | ـطـ | طـ | ṭāʾ | *ṭ* | /tˁ/ |
| ﻅ | ـظ | ـظـ | ظـ | ẓāʾ | *ẓ* | [ðˁ~zˁ] |
| ﻉ | ـع | ـعـ | عـ | ʿayn | *ʿ* | /ʕ/ |
| ﻍ | ـغ | ـغـ | غـ | ġayn | *ġ*（或為 *gh*） | /ɣ/（或曰 /ɡ/） |
| ف | ـف | ـفـ | فـ | fāʾ | *f* | /f/, 或曰 /v/ |
| ﻕ | ـق | ـقـ | قـ | qāf | *q* | /q/ |
| ﻙ | ـك | ـكـ | كـ | kāf | *k* | /k/ |
| ﻝ | ـل | ـلـ | لـ | lām | *l* | /l/,（於 *Allah* 中顎化而為 [lˁ]） |
| ﻡ | ـم | ـمـ | مـ | mīm | *m* | /m/ |
| ن | ـن | ـنـ | نـ | nūn | *n* | /n/ |
| ﻩ | ـه | ـهـ | هـ | hāʾ | *h* | /h/ |
| ﻭ | ـو | ـو | و | wāw | *w* / *ū* | /w/ / /uː/, 或曰 /u/, /o/ 或曰 /oː/ |
| ﻱ | ـي | ـيـ | يـ | yāʾ | *y* / *ī* | /j/ / /iː/, 或曰 /i/, /eː/ 或曰 /e/ |
# 哈里·霍普金斯

霍普金斯像
**哈里·霍普金斯** （英文 Harry Hopkins），美利堅人也。西元一八九零年八月十七日，誕於愛荷華蘇城。

## 生平

霍普金斯漫畫繪
父戴維，世經商，母曰安娜。登格林內爾學院，後徙紐約入兒童福利局。一九二三年，充全美社工協會主席。一九三一年，紐約救濟局主席施特勞斯薦用霍氏充董事。時羅斯福為紐約州長，霍氏詣羅斯福與言賑民事，羅氏悅之，頗動容，尋擢救濟局董事長。一九三三年，羅斯福為總統，當國初，民心惶惑，總統即行更易，咸與維新，議除國用諸弊竇。總統以霍氏警敏，多膽略，遂召入白宮用事。霍氏既預新政，乃立聯邦救濟、民事工程監理局於華府；興修土木，號百姓以工代賑，飢民多有生業，遂浸安。總統嘉霍氏輔弼稱己意，尤是眷倚益隆。一九三八年十二月，擢商務部長。一九四零年九月，霍氏求退，命仍入值白宮。始，二次大戰作，天下諸大國俱交釁。美政府論戰和久不決，霍氏與總統主戰，引《租借法案》力爭援英、蘇、中各國。霍氏素與英首相邱吉爾交通，及參戰，由是頻蒞歐，籌畫結盟抗德計。總統每幸卡薩布蘭卡、開羅、德黑蘭與雅爾塔議戰事，霍氏皆從行左右，參贊機務。霍氏嘗晤蘇領袖斯大林，相得甚親厚，及冷戰起，為輿論以通蘇諷之。一九四五年，總統羅斯福卒，霍氏亦寢疾，遂乞休。明年一月廿九日，病卒於紐約，年五十五。

## 考據
# 傷寒

**傷寒**者，**熱症**也。中醫名曰**濕溫時疫**也。漢張仲景著《傷寒雜病論》合十六卷論之。

日醫譯曰**腸窒扶斯**，西醫譯曰**小腸壞熱症**。

## 評註

章太炎《章太炎醫論》：「西人治中土疾病，往往不效，而傷寒溫病尤甚，蓋其術至拙矣。有名腸窒扶斯者，以四七日為期，初七日發熱不甚，二七日發熱最高，三七日發熱亦高，四七日發熱漸下，或遂得解，二七三七日中，熱甚者多發狂，若熱犯心即死，彼謂腸中結熱，生瘡化膿，未成膿則熱甚，已成膿則熱衰，東土譯者，見《傷寒論》有七日愈六日愈，及傷寒再經諸文，遂譯腸窒扶斯為傷寒。」

何佩瑜《醫界春秋》〈腸窒扶斯與傷寒〉云：「西洋發明之「腸窒扶斯」，言熱病在腸，中國發明之「傷寒」謂傷於寒氣，此名固不同，所指亦異，故有謂兩證不同者。有謂腸窒扶斯即傷寒之一部者，而日本亦以腸窒扶斯為『腸傷寒』，是亦主張一部份之相同矣。其實腸熱病，雖另有其飲食不節、消化不良，種種原因，而多由於外傷於寒所誘起。傷寒，雖不即變為腸熱，而遷延誤治，實有侵腸變熱之可能。傷寒為腸窒扶斯之起因，腸窒扶斯為傷寒之結果，此事實相同者也。」

徐仁甫《實用醫學講義》：「病邪從太陽寒水之經而入，能遞傳陽明少陽及三陰者，名為傷寒症。今用顯微鏡檢之，實一種傳染之菌，古人未有此器發明，多以『邪』字名之。當今醫學，日新月異，必須將中西今昔症名參對方有進步，即使仲景復生，亦當為之，慎無食古不化，使我中醫醫術，日形退化也。」

余巖《醫學革命論選》〈溫熱發揮〉：「於鬻醫滬上十有餘年，凡遇舊醫方案定為溫邪者，取其血驗之，多是腸窒扶斯。」「薛氏《濕溫病》第十三條云：『舌根白，舌尖紅，此腸窒扶斯之三角舌也。』其第二十三條云：『溫熱病十餘日，腹時痛，時圊血。』此腸窒扶斯之腸出血也。」「溫熱之為病，風溫之外，又有濕熱，亦名濕溫，證象複雜，包含多種之病，斷非一種病名所能籠絡，以今日證候學智識勘之，其所述多為腸窒扶斯之類。」

## 考
# 獨夫

**獨夫**，謂專斷殘賊之人也。孟子謂之一夫，以為可誅。夫獨夫者，盡以天下利權歸己而私之，復以己私為公，謂之天下之公。蓋集權於中，眾人聽之而已。獨夫之庸者，其為政也愎，庶建喪亡。獨夫之愚者，其所業也荒，治越性理。或視黎元如彘犬，或目憲章如穢土。而民亦以為寇仇，故其愚者，今人尤多以獨夫號之。獨夫之治，是為獨治。

獨夫之謂，古已有之。泰西之獨夫，原之，則大秦一職官也。獨夫之治，天下不議。議者見放，論者喪身。觀其左右，莫不唯唯。惸然一身是為獨。先而滿，後而冥，至於不治，原其本來，則一庶人。是為夫。

## 據

* 《孟子》梁惠王下
* 黃宗羲《原君》
* 《康熙字典》
# 寧波市

| 寧波市 |
| --- |
| 寧波市之所在 |
| **歸屬：** | 中華人民共和國 |
| **所屬**： | 浙江省 |
| **屬地**： | 領六區二縣三市 |
| **治所**： | 海曙區 |
| **執事**： | 市委書記劉奇 |
| **用語**： | 吳語寧波話 |
| **人口**： | 七百萬餘 |
| **建置**： | 唐開元二十六年置明州 中華民國十六年始置市 |

**寧波市**，簡作**甬**，甬者象形，鄞州、奉化地山巒之形也。故明州、慶元府。今屬中華人民共和國浙江省。其地東北臨海，西接紹興，南連台州。北對滬都，口五百七十六萬有餘。以埠聞名，以船繁茂。其貨往來者冠寰宇。商者雲集，舊有商幫，至今不廢。自宋以來，文教始興。靖康後，鴻儒輩出，陽明之學，傳佈甚廣。民風重商，漸成風氣，又以近海之故，漁舟咸集，民俗漸染。婚喪嫁娶，凡富甲者，皆置辦朱金木雕，謂之曰「十裡紅妝」道光之後，西風日盛，是故影視報刊業欣欣然焉。城中復有書館曰天一閣是為今所存天下最古者也，甬人皆以為傲，號曰：書藏古今，港通天下

寧波湯糰有令譽：江南曰湯圓，北人或乎之曰元宵，通稱曰湯糰。

## 沿革

初，越王勾踐滅吳，駐大城，名曰句章，為寧波始城。秦屬會稽郡鄞、鄮、句章三縣。唐開元二十六年始置明州，長慶元年營今城於三江口，以為州治。日本遣唐使三謁明州，以登岸也。宋王荊公為鄞令，立學堂，舉鄉裡賢能，以俟後學，遂成經世之風。靖康後，豪門多南遷，史氏煊赫一時，時人曰「滿朝紫衣貴，皆是四明人」。宋寧宗立，以年號賜明州，升慶元府。元改慶元路，元末方國珍據之，後降朱元璋，改明州府。明興，避國諱，取「海定則波寧」之意，始稱寧波。久有倭寇為亂，兼有紅毛夷人犯東境，卒為戚繼光所平。清末國事衰頹，鴉片戰爭後始通商，洋務方興。咸豐間行海漕，發於寧波，終於京畿。假海運錢莊之利，商者愈富，商幫驟興。時滬上洋商濟濟，甬商多趨於彼，宣統時已有四十萬之巨。中華民國立，隳城牆，興市政，然日寇來襲，多毀於一旦。開明街為日寇瘴氣所傷，歿百餘人。民國三十八年，寧波為解放軍所破，後隸於中華人民共和國，及至今日。

## 政區

寧波市行政區劃圖
寧波轄六區，二縣級市，二縣。

* 區：海曙、江北、鎮海、北侖、鄞州、奉化；
* 市：慈溪、餘姚；
* 縣：寧海，象山。

## 它典

* 寧波市政府
# 美國總統

美國總統徽章
美國總統旗
**美利堅合眾國**元首號**總統**（英文President of the United States／POTUS），內總百官庶政，外為三軍之帥，舉之於民。一任四年，期滿可復角逐；倘再膺選，則以此度爲限矣。揆開國之統領，乃華盛頓。當今之在途者，則為川普。

## 歷任美國總統

* 第一任一七八九年至一七九七年 無黨籍 華盛頓
* 第二任一七九七年至一八〇一年 聯邦黨 老亞當斯
* 第三任一八〇一年至一八〇九年 民主共和黨 傑斐遜
* 第四任一八〇九年至一八一七年 民主共和黨 麥迪遜
* 第五任一八一七年至一八二五年 民主共和黨 門羅
* 第六任一八二五年至一八二九年 民主共和黨 小亞當斯
* 第七任一八二九年至一八三七年 民主黨 傑克遜
* 第八任一八三七年至一八四一年 民主黨 范布倫
* 第九任一八四一年 輝格黨 哈里森 歿於任內
* 第十任一八四一年至一八四五年 輝格黨後為無黨籍 泰勒 以副總統繼位
* 第十一任一八四五年至一八四九年 民主黨 波爾克
* 第十二任一八四九年至一八五零年 輝格黨 扎卡里泰勒 歿於任內
* 第十三任一八五零年至一八五三年 輝格黨 菲爾莫爾 以副總統繼位
* 第十四任一八五三年至一八五七年 民主黨 皮爾斯
* 第十五任一八五七年至一八六一年 民主黨 布坎南
* 第十六任一八六一年至一八六五年 共和黨 林肯 遇弒歿任內
* 第十七任一八六五年至一八六九年 民主黨 強森 以副總統繼位
* 第十八任一八六九年至一八七七年 共和黨 格蘭特
* 第十九任一八七七年至一八八一年 共和黨 海斯
* 第二十任一八八一年 共和黨 加菲爾德 遇弒歿任內
* 第廿一任一八八一年至一八八五年 共和黨 阿倫阿瑟 以副總統繼位
* 第廿二任一八八五年至一八八九年 民主黨 克里夫蘭
* 第廿三任一八八九年至一八九三年 共和黨 哈里森
* 第廿四任一八九三年至一八九七年 民主黨 克里夫蘭 即第廿二任，連任失利，後復得舉
* 第廿五任一八九七年至一九〇一年 共和黨 麥金萊 遇弒歿任內
* 第廿六任一九〇一年至一九〇九年 共和黨 老羅斯福 以副總統繼位
* 第廿七任一九〇九年至一九一三年 共和黨 塔夫脫
* 第廿八任一九一三年至一九二一年 民主黨 威爾遜
* 第廿九任一九二一年至一九二三年 共和黨 哈定 歿於任內
* 第三十任一九二三年至一九二九年 共和黨 柯立芝 以副總統繼位
* 第卅一任一九二九年至一九三三年 共和黨 胡佛
* 第卅二任一九三三年至一九四五年 民主黨 小羅斯福 以戰時特例連任四屆，歿於任內
* 第卅三任一九四五年至一九五三年 民主黨 杜魯門 以副總統繼位
* 第卅四任一九五三年至一九六一年 共和黨 艾森豪威爾
* 第卅五任一九六一年至一九六三年 民主黨 肯尼迪 遇弒歿任內
* 第卅六任一九六三年至一九六九年 民主黨 約翰遜 以副總統繼位
* 第卅七任一九六九年至一九七四年 共和黨 尼克松 因水門之變，自免去職
* 第卅八任一九七四年至一九七七年 共和黨 福特 以副總統繼位，獨其副總統為尼克松欽選
* 第卅九任一九七七年至一九八一年 民主黨 卡特
* 第四十任一九八一年至一九八九年 共和黨 列根
* 第卌一任一九八九年至一九九三年 共和黨 老布什
* 第卌二任一九九三年至二〇〇一年 民主黨 克林頓
* 第卌三任二〇〇一年至二〇〇九年 共和黨 小布什
* 第卌四任二〇〇九年至二〇一七年 民主黨 奧巴馬
* 第卌五任二〇一七年至二〇二一年 共和黨 川普
* 第卌六任二〇二一年至二〇二五年 民主黨 拜登
* 第卌七任二〇二五年至迄今 共和黨 川普 即第卌五任，連任失利，復得舉

## 引據
# 電流

**電流**，電荷之流也。其符號曰 WIKINIUM\_MATH\_PH\_0 。於公制，其大小以安培計。

## 流向

今電學家皆曰：電流之向逆乎電子流之向。

凡電荷有流動，皆可謂之電流，非獨謂電子流於金屬之中也。而正電荷左向者，猶負電荷之右向也。且古之電學家未知電子，不知電流為正電荷之左向或負電荷之右向也，故以正電荷之流向為電流。後電學家乃知電流在金屬者，實電子（帶負電）之流也。故今人謂電流之向與電子流之向相反。

## 歐姆定律

詳見：歐姆定律
歐姆定律，電學之法也。其式曰： WIKINIUM\_MATH\_PH\_2 ， WIKINIUM\_MATH\_PH\_4 為電壓， WIKINIUM\_MATH\_PH\_6 為電流， WIKINIUM\_MATH\_PH\_8 為電阻。其言若温不變、物之形質不變者，則電壓與電流之率有常，其率曰電阻。
# 火

火
凡物氧化至劇，光熱並生，即**火**也。古人不明化學，遂列元素，中華五行、泰西四元素說皆如是。

華夏以燧人氏鑽木取火；希臘以普羅米修斯盜火。先民以火，離腥膻以達文明也。

當世究知，火為電漿，物質第四態也。又焚物既異，火色光暗亦異也。

生火之先，須備燃料、高溫、氧化劑三者，缺一不可，據質量守恆律，所焚之物不泯，蓋行效為分子矣。

## 攷

|  |  |
| --- | --- |
|
 | 聲音動靜，具錄於**維基共享︰火** |